钦定古今图书集成/历象汇编/庶征典/第060卷 > 《礼记》 > 《月令》
## 钦定古今图书集成/历象汇编/庶征典/第060卷 > 《礼记》 > 《月令》

孟春行秋令，则猋风暴雨总至。

〈陈注〉扶摇谓之猋风，风之回转也，此申金之气所伤。

孟夏行春令，则暴风来格。

〈陈注〉此“寅木之气所淫也。”格，至也。〈大全〉方氏曰：“春于方为东，东方生风，故暴风来格。”

仲秋行冬令，则风灾数起。

〈注〉此子水之气所泄也。

季秋行春令，则煖风来至。

〈注〉“辰土”之气所应也。

孟冬行夏令，则国多暴风。

〈注〉巳火之气所损也。